b'\n_START_ARTICLE_\nPesahim\n_START_PARAGRAPH_\nPesahim (hebrejsko  \xd7\xa4\xd7\xa1\xd7\x97\xd7\x99\xd7\x9d\xe2\x80\xac, Pesahim, poslovenjeno O praznovanju Pashe) je tretja razprava drugega dela (reda) Mi\xc5\xa1ne in Talmuda  z naslovom Seder Moed (Red praznikov). _NEWLINE_Razprava ima deset poglavij, ki podrobno  razlagajo predpise in zakone, povezane s praznovanji in obredi za praznik Pashe. Mednje spadajo predpisi o \xc4\x8di\xc5\xa1\xc4\x8denju hi\xc5\xa1e od ostankov kva\xc5\xa1enega kruha, pripravi nekva\xc5\xa1enega kruha (mac\xc4\x81  ali mac\xc5\x8dt), grenkih trav za pashalno ve\xc4\x8derjo, dovoljenih delih in opravilih na prazni\xc4\x8dni dan, o klanju pashalnega jagnjeta, razni zakonski predpisi o pashalni \xc5\xbertvi in nazadnje predpisi o pashalni ve\xc4\x8derji (s\xc4\x93der).'